《秋夜闻雁寄南十五兼呈空和尚（一作和空上人）》
唐代·张南史

晚节闻君道趣深，结茅栽树近东林。禅师几度曾摩顶，

高士何年更发心。北渚三更闻过雁，西城万木动寒砧。

不见支公与玄度，相思拥膝坐长吟。

作者简介：张南史，字季直，幽州人。好弈棋。其后折节读书，遂入诗境，以试参军。避乱，居扬州。再召，未赴而卒。代表作有《同韩侍郎秋朝使院》、《寄中书李舍人》、《殷卿宅夜宴》、《春日道中寄孟侍御》、《江北春望赠皇甫补阙》等，其中以前六首咏物诗最有特色。